**Evaluering av TIK4001 høsten 2014**

8 av 10 synes kvaliteten på emnet er over middels, men få (7%) gir toppkarakter. Mange kommenterer at emnet er litt usammenhengende, mangler helhet og tydelige læringsmål. De ulike modulene kan også bli bedre koordinert innad. Studentene synes forelesningene var over middels engasjerende og utfordrende.

**Undervisning i modulene**

Modul 1 (introduksjon) får høyeste karakter, og modul 5 (oppsummering) kommer dårligst ut. Studentene liker at pensum situeres i feltet i modul 1, og at det er tydelig hva de skal lære av de ulike pensumbidragene. I modul 5 reagerer de på at modulen oppsummerer lite og virker mer som en opps*amlin*gsmodul – om enn med gode enkeltforelesninger (Tarans nevnes). Flere ønsker av STS-modulen skal ha en tydeligere rød tråd.

Andre forslag fra studentene:

* Forklar begreper og definisjoner bedre
* Ha en god introduksjonsforelesning som beskriver feltet i hver modul
* Fjern eller forkort modul 2, og gå rett på modul 3 og 4.
* Bruk pensum mer aktivt i forelesningen

**Gruppearbeid**

Blandet tilbakemelding – noen likte gruppearbeidet veldig godt og vil ha mer, andre likte det ikke så godt og vil ha mindre. Ingen tydelig overvekt på positiv eller negativ.

**Ekskursjoner (field trips)**

Studentene er generelt veldig positive til alle ekskursjonene; både Forskningsrådet, Teknologirådet og Teknisk Museum. Flere kommenterer at de var nyttige for å se sammenhengen mellom teori og praksis**.**

**Pensum**

Over middels utfordrende og interessant. Flere etterspør mer situering av pensum i feltet (hvorfor leser vi dette?), og mer grunnleggende innføringer i STS. Noen synes det er for mye pensum, og foreslår at deler av pensum kan være eksempel/støttelitteratur (ikke obligatorisk).

**Informasjon og fronter**

Studentene vil helst få informasjon på epost og MineStudier-portalen. Informasjon bør samles på ett sted.